शिवसेना को झटका : विधानसभा चुनाव के लिए सीट बंटवारे से नाराज़ 26 पार्षदों, 300 कार्यकर्ताओं का इस्तीफा  
चुनाव से पहले बड़ा झटका
पार्षदों और कार्यकर्ताओं ने दिया इस्तीफा
सीटों के बंटवारे को लेकर थे नाराज
महाराष्ट्र में विधानसभा चुनाव (Maharashtra Assembly Election) से पहले शिवसेना को बड़ा झटका लगा है. 26 पार्षदों और करीब 300 पार्टी कार्यकर्ताओं ने शिवसेना से इस्तीफा दे दिया है. इन्होंने अपना इस्तीफा शिवसेना (Shivsena) प्रमुख उद्धव ठाकरे को भेज दिया है. बताया जा रहा है कि वह विधानसभा चुनाव के लिए सीटों के बंटवारे को लेकर नाराज थे.
वहीं, दूसरी ओर शिवसेना प्रमुख उद्धव ठाकरे के पुत्र तेजस ठाकरे की बुधवार को एक चुनावी रैली में मौजूदगी से उनके राजनीति में उतरने की अटकलें तेज हो गईं. हालांकि उनके पिता ने बिना देरी किये इन्हें खारिज कर दिया.
Maharashtra: 26 Shiv Sena corporators and around 300 workers of the party have sent their resignation to the party chief Uddhav Thackeray citing their 'unhappiness over the distribution of seats' for the upcoming #MaharashtraAssemblyPollspic.twitter.com/yqlOtrpJ23
उद्धव ने अपने चुनावी भाषण में कहा कि पार्टी नेता आदित्य ठाकरे के छोटे भाई तेजस अहमदनगर जिले के संगमनेर में हुई रैली को सिर्फ देखने आए थे. तेजस पश्चिमी घाट पर पाए गए बोइगा ठाकरेई नामक सांप की प्रजाति को खोजने में उनके योगदान के लिये हाल ही में चर्चा में आए थे. सांप का नाम उनके नाम पर रखा गया है. उद्धव ठाकरे ने कहा, 'तेजस सिर्फ रैली देखने आए थे.' आदित्य ठाकरे 21 अक्टूबर को होने वाले विधानसभा चुनाव में मुंबई की वर्ली विधानसभा सीट से शिवसेना के उम्मीदवार हैं.